4. ΒΑΣΙΛΙΚΟΝ ΔΙΑΤΑΓΜΑ της 22 Δεκ. 1881/11 Ιαν. 1882 Περί γραμματέων των μονών. Έχοντες υπ’ όψιν το από 12 Φεβρ. 1857 Β.Δ/μα περί κανονισμού των εν ταις διατηρουμέναις μοναίς καθισταμένων συμβουλίων, και κατά πρότασιν του Ημετέρου επί των Εκκλησιαστικών και της Δημοσίας Εκπαιδεύσεως Υπουργού, επεφασίσαμεν και διατάσσομεν: Τα μοναστηριακά συμβούλια, ως υπόλογα επί ιδία προσωπική ευθύνη δια την διαχείρισιν της εμπεπιστευμένης αυτοίς μοναστηριακής περιουσίας, δύνανται, οσάκις, κατά την κρίσιν αυτών, δεν υπάρχη εν τω μοναστηρίω ο δια τα γραφικά έργα κατάλληλος μοναχός και εάν τα μέλη του συμβουλίου στερώνται γραφικής ικανότητος, να προσλαμβάνωσιν επί μισθώ γραμματέα εκ των λαϊκών, μετά προηγουμένην έγκρισιν της αρμοδίας Εκκλησιαστικής Αρχής. Πάσα διάταξις, αντιβαίνουσα εις την παρούσαν, καταργείται. Εις τον αυτόν Ημέτερον Υπουργόν ανατίθεται η εκτέλεσις και δημοσίευσις του Δ/τος τούτου. 33.Γ.α.4 Διοίκηση Μοναστηριών 